Ur mailh war ar gitar eo Yann-Gireg ar Bars. E stil zo war un dro soutil ha brokus,  nes hag estlammus. Gallet e oa bet klevet pegen donezonet eo gant meur a strollad evel Hastañ, Dibenn, Spoum, Yao ha krouadennoù Bagad Kap Kaval.    Arbennikaet eo war ar gitar toniet ent digor, ha soner a vicher eo abaoe 1992. Lercx92h-ouzh-lercx92h e oa bet ezel diazezer eus ar strolladoù Dibenn, Pellgomz ha Hastan, ha gant ar re-se en doa treuzet-didreuzet Breizh a-bezh (sonadegoù, festoù-noz, festivalioù) hag enrollet pladennoù. Eilet en deus kanerien (a bep seurt stiloù), hag ivez ar gitarour  Philippe Brunel (jazz-rock). Hiviziken emañ e-barzh an avantur gant meur a strollad evel Spoum (festoù-noz), Idri (sonerezh eus Bro-Skos) ha reiñ a ra sonadegoù sonerezh iwerzhonat a-zaouioù gant Jean Sabot (harmonika). Kemer a ra perzh ivez e kalz raktresoù sonerezh (pladennoù, krouadennoù, kanaouennoù evit ar vugale, aozadennoù...) ; diouzh an dro ez erlecx92h tud e meur a strollad (Marialla, Forz penaos, Loened fall,) hag e kas en-dro stajoù evit deskiñ seniñ ar gitar ha cx92hoari en ur strollad. Plijout  a ra sonerezh Iwerzhon dezhañ, hag alies e vez gwelet o seniñ en irish sessions en tavarnioù.